stanford-oval/wikipedia huggingface dataset:
אלחנן היילפרין
ביוגרפיה

נולד בקאשוי (קושיצה) שבצ'כוסלובקיה (כיום בסלובקיה) לרב דוד היילפרין שכיהן כרבה של דובשיץ, ולמינדל, בתו של הרב שמואל ענגיל. שני הוריו היו צאצאים לרבי חיים הלברשטאם מצאנז.
למד אצל סבו רבי שמואל ענגיל, ואצל הרב ישראל שמואל קליין (חתנו של הרב שמעון סופר). בגיל 14 כתב מכתב לרבי יוסף רוזין (הרוגוצ'ובר), ובמכתב התשובה כונה "הרב הגאון". בעת מלחמת העולם הראשונה נמלט מקושיצה לואץ.
בשנת תרצ"ט (1939) היגר ללונדון והיה מקורבו של רבי שלום מוסקוביץ', האדמו"ר משאץ, שהיה קרוב משפחתו. באדר תש"ב (1942) נישא להעניא חיה, בתם של נחום ויענטא לאה לידברסקי, חסידי אלכסנדר מפרנקפורט. אשתו למדה בווירצבורג וגורשה לפולין אך הצליחה לחזור לפרנקפורט, שם גילתה כי משפחתה גורשה לפולין. היא הצטרפה ל"קינדר-טרנספורט" לבריטניה.
חצי שנה לאחר נישואיו פתח את בית הכנסת, "בית שמואל" בשכונת גולדרס גרין, כיום מבתי הכנסת הגדולים בשכונה. הוא פתח בבית הכנסת ישיבה לבחורים, אשר לאחר המלחמה היוותה את בסיס ה"מתיבתא" של הרב אברהם ישכר פרדס, שהיה רבה של דנקוב בפולין. הוא כיהן במתיבתא כר"מ, עד שהחל לכהן כדיין בבית הדין. בשנת תשט"ו (1955) הקים את בית הספר "פרדס", על שם הרב פרדס שנפטר ערירי. עד לשנותיו האחרונות נהג לערוך בחינה בבית הספר מדי שבוע. בשנת תש"כ (1960) ייסד בית ספר לבנות.
לאחר המלחמה התקרב ל"רב מטשיבין" וראה בו כרבו המובהק. הוא נהג לאסוף כספים עבור ישיבת טשיבין.
הוא לא השתייך לחצר חסידית מסוימת, והיה מקורב לאדמו"רים רבים. בצעירותו נסע לחצרותיהם של רבי חנה הלברשטאם מקולשיץ ושל רבי אברהם שלום הלברשטאם מסטרופקוב שהתגורר בקאשוי. לאחר המלחמה נסע לחצרות של מספר אדמו"רים בפרט לרבי יקותיאל יהודה הלברשטאם מצאנז קלויזנבורג ורבי משה יצחק גווירצמן מפשעווארסק.
בשנת תשמ"ד (1984), לאחר פטירת הרב שלמה שיינפלד, מונה במקומו לנשיא ארגון התאחדות קהילות החרדים.
חיבר קינה על השואה המתחילה "אש תוקד בקרבי, עת אעלה על זכרוני". היה מרבה להעביר מסורות וסיפורי חסידים.
ילדיו

לאה מינדל - אשת רבי חיים אלתר דוד לייפר, האדמו"ר מנדבורנה-באניא בחיפה.
חנה שפרינצא - אשת רבי שמעון למברגר, האדמו"ר ממאקווא. חתנם הוא הרב אהרן מרדכי רוקח.
הרב יצחק אריה לייבוש - רב בית-הכנסת "אשל ברמה" ברמות, חתנו של הרב שמואל אלכסנדר אונסדורפר.
נחמה מרים - אשת רבי מנחם נחום טברסקי האדמו"א מצ'רנוביל בבני ברק.
הרב ישראל שמואל דוד נחום - רב בית המדרש בית אלחנן בשכונת הנדון בלונדון, חתן הרב צבי הירש מייזליש.
הרב חיים אהרן צבי - רב בית המדרש דברי חיים בשכונת גולדרס גרין, חתן הרב מנחם מנדל שנייבאלג אב"ד מנצ'סטר.
הרב שלום יוסף - חתנו של רבי ברוך אברהם אונגר, האדמו"ר מדומברובה בורו פארק.
הרב משה יהודה דוב - ממלא מקום אביו כאב"ד ראדומישלא וכרב בית הכנסת "בית שמואל".
רבקה שלומציון - אשת הרב יוסף משה שניאורסון, ראש ישיבת טשעבין.
ספריו

שו"ת שדה אלחנן
שיחתן של עבדי אבות, סיפורי צדיקים
קובץ "יגדיל תורה"
אמרי חן על התורה
כמו כן הוציא את ספרי סבו הרב שמואל אנגל, שו"ת מהר"ש חלקים ז' וח', וחידושי מהר"ש על מסכת קידושין.
הערות שוליים

↑  משה ויסברג (18 פבר' 2015). "אב"ד ראדומישלא: הגאון רבי אלחנן הלפרין זצ"ל". בחדרי חרדים. נבדק ב-13 ינו' 2022. {{cite news}}:  (עזרה)
1 2  יעקב אבוביץ (18 פבר' 2015). "נשבה ארון ה' • הגה"צ רבי אלחנן היילפרין גאב"ד ראדומישלא זצוקללה"ה". JDN. נבדק ב-13 ינו' 2022. {{cite news}}:  (עזרה)
↑  מכתב התשובה
↑  שיחתן של עבדי אבות, עמ' שלג
↑  אתר זכור.
| --- | --- |
בקרת זהויות :  NLI: 987007309489305171  LCCN: nr00031722  VIAF: 66309760   WorldCat (עם VIAF): 66309760
אטלסיאן

| --- | --- |

 נתונים כלליים
 סוג:  חברה ציבורית
 בורסה:  נאסד"ק (10 בדצמבר 2015–TEAM) 
 מייסדים:  מייק קאנון-ברוקרס, סקוט פארקהר
 תקופת הפעילות:  2002–הווה (כ־23 שנים) 
 מיקום המטה:  341 George Street, Sydney 
 ענפי תעשייה:  תוכנה
 מוצרים עיקריים:  ג'ירה (תוכנה)  Confluence  Hipchat/Stride  Bitbucket  Bamboo  Fisheye  Crucible  Trello  Atlassian Marketplace  Sourcetree  Crowd  Statuspage  OpsGenie  Jira Align  Halp  Mindville
 עובדים:  כ-8,800
  
 www.atlassian.com
 
אטלסיאן (באנגלית: Atlassian Corporation Plc) היא חברת תוכנה אוסטרלית המפתחת מוצרים עבור מפתחי תוכנה, מנהלי פרויקטים וצוותי פיתוח תוכנה אחרים. החברה ממוקמת בבריטניה, המטה העולמי של החברה נמצא בסידני, אוסטרליה, והמטה האמריקאי בסן פרנסיסקו.
נכון ל-18 בספטמבר 2022, שווי החברה עומד על כ-35.4 מיליארד דולר. ברבעון הפיסקאלי הרביעי של 2022, אטלסיאן דיווחה כי היא מספקת שירות ל-242,623 לקוחות בלמעלה מ-190 מדינות, עם 10 מיליון משתמשים פעילים חודשיים. נכון ליוני 2022, היו בחברה 8,813 עובדים. לאטלסיאן יש צוותים ב-13 מדינות שונות, עם משרדים הממוקמים בין היתר באמסטרדם, אוסטין, בוסטון, ניו יורק, סן פרנסיסקו, מאונטיין ויו, מנילה, יוקוהמה, בנגלור וסידני.
היסטוריה

מייק קאנון-ברוקס וסקוט פארקור הקימו את אטלסיאן בשנת 2002. השניים נפגשו בעת לימודיהם באוניברסיטת ניו סאות' ויילס בסידני.
השם הוא נגזרת "אד הוק"' מהטיטאן אטלס במיתולוגיה היוונית, שנענש כדי להחזיק את השמים לאחר הפלת הטיטאנים ע״י האלים היוונים. הגזירה באה לידי ביטוי בלוגו של החברה, ועד למיתוג מחדש של 2017 באמצעות דמות כחולה בצורת איקס המחזיקה את מה שמוצג כתחתית השמיים.
אטלסיאן הוציאה את מוצר הדגל שלה, ג'ירה – תוכנת מעקב אחר פרויקטים, באגים ובעיות, בשנת 2002. בשנת 2004, היא הוציאה את Confluence, פלטפורמת שיתוף פעולה צוותית המאפשרת למשתמשים לעבוד יחד על פרויקטים, ליצור תוכן ביחד ולשתף מסמכים ומדיה.
ביולי 2010 גייסה אטלסיאן 60 מיליון דולר בהון סיכון מקבוצת Accel. ביוני 2011, אטלסיאן הודיעה על הכנסות של 102 מיליון דולר, עלייה של 35% לעומת השנה הקודמת לה. בשנת 2014, כחלק מרה-אורגניזציה של החברה, חברת האם הפכה ל-Atlassian Corporation PLC בבריטניה, כאשר כתובתה רשומה בלונדון – על אף שהמטה בפועל נשאר בסידני.
בנובמבר 2015 הודיעה אטלסיאן על מכירות בסכום 320 מיליון דולר, ועל צירופה של שונה בראון לדירקטוריון החברה. ב-10 בדצמבר 2015 ביצעה אטלסיאן את ההנפקה הראשונית שלה (IPO) בבורסת נאסד"ק, תחת הסמל TEAM, והעמידה את שווי השוק של אטלסיאן על 4.37 מיליארד דולר. ההנפקה הפכה את מייסדיה למיליארדרי הסטארט אפ הטכנולוגיים הראשונים באוסטרליה.
לאטלסיאן אין צוות מכירות, והיא מסתמכת על שיווק באמצעות האתר שלה ובאמצעות השותפים שלה.
בשנת 2023 החברה ספגה מתקפה מצד קבוצת האקרים SiegedSec.
רכישות ומוצרים

מוצרים נוספים של החברה כוללים את Crucible, FishEye, Bamboo ו-Clover ומיועדים לשימוש על ידי אנשי תוכנה. FishEye, Crucible ו-Clover נכנסו לתיק ההשקעות של אטלסיאן באמצעות רכישת חברת תוכנה אוסטרלית אחרת, Cenqua, בשנת 2007. בשנת 2010, אטלסיאן רכשה את Bitbucket, מערכת שיתוף קוד, המתממשקת עם ג'ירה.
בשנת 2012, אטלסיאן רכשה את HipChat, תוכנת צ׳אט לסביבות עבודה. באותה שנה שחררה אטלסיאן גם את Stash, תיקיית גיט לארגונים, כאשר בהמשך שונה שמה ל-Bitbucket Server. כמו כן, דאג בורגום הפך ליו"ר הדירקטוריון של אטלסיאן ביולי 2012.
בינואר 2017 הודיעה אטלסיאן על רכישת Trello בסכום של 425 מיליון דולר. ב-7 בספטמבר 2017 השיקה החברה את Stride, חלופה לתוכנת הצ'אט במקומות העבודה הפופולרית Slack. פחות משנה לאחר מכן, ב-26 ביולי 2018, הודיעה אטלסיאן שהיא עומדת לצאת מעסקי הצ'אט, ושהיא מכרה את הקניין הרוחני של HipChat ו-Stride למתחרה Slack Technologies, וכי היא עומדת לסגור את HipChat ו-Stride ב-2019. כחלק מהעסקה, אטלסיאן קיבלה נתח מסוים מסלאק.
ב-4 בספטמבר 2018 החברה רכשה את OpsGenie (כלי המייצר התראות בהתאם לטיקטים) תמורת 295 מיליון דולר. ב-18 במרץ 2019, החברה הודיעה כי רכשה את Agilecraft תמורת 166 מיליון דולר. ב-17 באוקטובר 2019, אטלסיאן רכשה את חברת Code Barrel, יצרניות "אוטומציות לג׳ירה".
ב-12 במאי 2020, רכשה אטלסיאן את Halp, כלי שמייצר טיקטים מתוך שיחות סלאק, תמורת סכום לא ידוע. ב-30 ביולי 2020, אטלסיאן הודיעה על רכישת Mindville, ספקית תוכנת ניהול שירותי IT, תמורת סכום לא ידוע. ב-26 בפברואר 2021, אטלסיאן רכשה את חברת Chartio המספקת שירותי הדמיה ואנליטיקה מבוססות ענן.
YouTube Poop

YouTube poop (בראשי תיבות: YTP; בתרגום חופשי: "קקי יוטיוב") הוא סגנון עריכת מאשאפ, שבמסגרתו עורכים סרטון בצורה קיצונית על מנת לתת לו גוון הומוריסטי, מגונה, סוטה, מטריד, משונה, מצמרר, בעיקר פארודי אף לעיתים קרובות גם סאטירי. סרטונים מסוגה זו מועלים בדרך כלל לאתר שיתוף הווידאו יוטיוב, ומכאן שמם.
היסטוריה

סרטון ה-YTP הראשון הועלה לאתר "SheezyArt", ולא ליוטיוב, ב-2004 ושמו היה: "The Adventures of Super Mario Bros. 3 REMIXED!!!", וכפי שהוא נודע כיום: "I'D SAY HE'S HOT ON OUR TAIL". הסרטון נוצר על ידי המשתמש "SuperYoshi". הוא נוצר באמצעות תוכנת העריכה Windows Movie Maker ומשתמש בקליפים מסדרת הטלוויזיה המצוירת The Adventures of Super Mario Bros. 3, שנחשבה לקיטש על ידי מעריצי זיכיון מריו. הוא מציג יסודות סגנוניים ועיצוביים שדומים לסגנון ה-YTP העכשווי. יסודות אלו כוללים חזרה על קליפים ליצירת אפקט קומי (למשל, שם הסרטון הוא משחק מילים קאמפי שנאמר על ידי לואיג'י באופן חזרתי לאורך הסרטון), ושימוש במדיה שולית ולא חשובה כמקור. בסוף 2006 כמה משחקים, ביניהם המשחק "הוטל מריו" ו"הרפתקאות סוניק הקיפוד" זכו לסרטוני YTP רבים, בשל שבחים אירוניים על איכותם שעלתה על ציפיות המעריצים.
טכניקות

מקורות המדיה של סרטון YTP יכולים להיות: תוכניות טלוויזיה, סרטים, אנימה, קריקטורות, פרסומות, משחקי וידאו, סרטוני מוזיקה, קטעים היסטוריים וסרטונים אחרים מיוטיוב או ממקומות אחרים . סרט YTP טיפוסי משתמש באפקטים חזותיים ושמיעתיים רבים כדי לשנות את סגנון היצירה הנגזרת. האפקט הנפוץ ביותר הוא "ערבוב משפטים", צורת עריכה שבה שיחה מסודרת מחדש או מקוצצת כדי ליצור שיחה אחרת ולעיתים קרובות הומוריסטית משום שהיא סוטה משיחת המקור הידועה. חלק מסרטוני ה-YTP עוקבים אחרי קו עלילה המופיע במידה כלשהי במדיה המקורית, בעוד שבאחרים יש עלילה לא ליניארית, ובחלקם אף אין כל עלילה, והם נחשבים כסרטוני הומור סוריאליסטי. פרופסור חבר לאנתרופולוגיה תרבותית באוניברסיטת המדינה של קנזס, מייקל ווש, הגדיר את ה־YTP כ"רמיקסים אבסורדיים המחקים ולועגים לסטנדרטים הטכניים והאסתטיים הנמוכים ביותר של תרבות הרמיקס כדי להגיב על תרבות הרמיקס עצמה".
לעיתים YTP יכול להפוך למקור YTP אחר בעצמו. ובמקרה שהדבר ממשיך ונוצרות עוד ועוד עבודות נגזרות של אותו ה־YTP, הדבר יכול להיקרא "טניס YTP". לורנס לסיג, פרופסור למשפטים בבית הספר למשפטים באוניברסיטת הרווארד, השווה היבט זה לצורה של קריאה ותגובה באומנות (אנ'), דבר שנראה בולט בתרבות הרמיקס. סוג בולט נוסף של סרטונים הנפוצים בקהילת ה־YTP ידוע בשם "שיתוף פעולה" או "קולאבּ", שבו קבוצה של סרטוני YTP בעל נושא משותף או בסיס מדיה זהה מאוחדים כדי ליצור סרטון ארוך יותר.
זכויות יוצרים ושימוש הוגן

מכיוון שסרטוני YTP מסתמכים במידה רבה על מדיה המוגנת בחוק זכויות יוצרים, ומכיוון שהאופן שבו המדיה הזו מוצגת ב-YTP נתפס על ידי בעלי המדיה כפוגע בהּ ובתמדיתהּ, סרטוני YTP ידועים בהסרתם המהירה מיוטיוב בעקבות תלונות DMCA. מדען המדינה והסופר טרייס קווטקובסקי ציין ב-2013 שלמרות שחברת ויאקום הגישה תביעה על הפרת זכויות יוצרים נגד יוטיוב בשנת 2007 הנוגעת במפורש למספר סרטוני YTP, ובפרט הסרטון "The Sky Had a Weegee" מאת המשתמש "Hurricoaster", שכולל סצנות מסדרת האנימציה בובספוג מכנסמרובע, הסרטון הזה ורבים אחרים כמוהו נשארו באתר גם לאחר הגשת כתב התביעה.
חוק זכויות היוצרים בממלכה המאוחדת מאפשר לאנשים להשתמש בחומר המוגן בזכויות יוצרים למטרות פרודיה, פסטיש וקריקטורה מבלי שיראו אותם כמפרים את זכויות היוצרים של החומר. בעלי זכויות יוצרים יכולים לתבוע את הפרודיסט רק אם היצירה נתפסת כמעבירה שנאה או כמפלה. אם התיק יועבר לבית המשפט, מומלץ לשופטים במונחי שיפוט להחליט אם הסרטון עומד בקריטריונים אלה.
תגובות לתופעה

מלבד בעלי זכויות יוצרים, ידוע כי בדרנים ואישי ציבור שדמותם מופיעה בסרטוני YTP עושים מאמצים להוריד את הסרטונים הללו מיוטיוב, מכיוון שלרוב נמצא בהם תוכן מיני או משמיץ, והדבר יכול לגרום לפגיעה בתמידתם. [דרוש מקור] משורר הילדים מייקל רוזן (שטוען ש"הפך לקאלט" בקרב קהילת ה־YTP) ניסה בתחילה להוריד סרטונים שבהם קריאת השירה שלו מופיעה באופן הומוריסטי, אך לאחר דיונים גלויים עם יוצריהם, הוא החליט לאפשר לסרטונים להישאר באתר; הוא השווה את הסרטונים לשימושים הומוריסטיים בתוכנת עריכת תמונות בראיון מאוחר יותר. רוזן פרסם אזהרה באתר שלו, ואמר כי: "מספר רב של אנשים נהנים מלקחת סרטונים שלי ולהכין מהם גרסות חדשות הידועות כ־YTP. רובן הגדול אינן מתאימות לילדים צעירים. אני לא אחראי על התוכן שבסרטונים אלה."  הוא שם אזהרה דומה בעמוד ה"אודות" של ערוץ היוטיוב שלו.
הערות שוליים

↑  Blackard, Cat. "Break Yo' TV: YouTube Poop". Consequence of Sound. נבדק ב-29 באוגוסט 2022. {{cite web}}:  (עזרה)
↑  Dormehl, Luke (30 במרץ 2019). "YouTube Poop is punk rock for the internet age, and you probably don't get it". Digital Trends. נבדק ב-29 באוגוסט 2022. {{cite news}}:  (עזרה)
↑  Feldman, Brian (10 בפברואר 2020). "How Pingas Became One of Sonic the Hedgehog's Most Famous Memes". נבדק ב-29 באוגוסט 2022 – via nymag.com. {{cite web}}:  (עזרה)
↑  Burgess, Jean (2013). YouTube: Online Video and Participatory Culture. John Wiley & Sons. p. 53. ISBN 9780745675350. ארכיון מ-3 במרץ 2017. נבדק ב-29 באוגוסט 2022. {{cite book}}:  (עזרה)
↑  "YouTube Poop: Memes and Community". Yale University, Law and Technology. 3 בנובמבר 2012. ארכיון מ-12 באפריל 2016. נבדק ב-29 באוגוסט 2022. {{cite web}}:  (עזרה)
↑  Electronic Frontier Foundation. "In the matter of exemption to prohibition on circumvention of copyright protection systems for access control technologies" (PDF). ארכיון (PDF) מ-12 בספטמבר 2016. נבדק ב-29 באוגוסט 2022. {{cite web}}:  (עזרה)
↑  Lessig, Lawrence. "REMIX at Computer History Museum". אורכב מ-המקור ב-4 באוגוסט 2015. {{cite web}}:  (עזרה)
↑  Cvetkovski, Trajce (2013). Copyright and Popular Media: Liberal Villains and Technological Change. Palgrave Macmillan. p. 175. ISBN 9781137172372. ארכיון מ-3 באוגוסט 2019. נבדק ב-29 באוגוסט 2022. {{cite book}}:  (עזרה)
↑  "The Copyright and Rights in Performances (Quotation and Parody) Regulations 2014". legislation.gov.uk. ארכיון מ-27 בינואר 2017. נבדק ב-29 באוגוסט 2022. {{cite web}}:  (עזרה)
↑  "Parody copyright laws set to come into effect". BBC News. 20 באוקטובר 2014. ארכיון מ-17 בספטמבר 2018. נבדק ב-29 באוגוסט 2022. {{cite news}}:  (עזרה)
1 2  Michael Rosen discusses the poop debacle. LitUp666. 29 במאי 2011. אורכב מ-המקור (YouTube) ב-1 בנובמבר 2015. נבדק ב-29 באוגוסט 2022. {{cite AV media}}:  (עזרה)
↑  Rosen, Michael (29 במאי 2012). "News - For Adults". michaelrosen.co.uk. ארכיון מ-11 במרץ 2015. נבדק ב-29 באוגוסט 2022. {{cite web}}:  (עזרה)
↑  "artificedesign - YouTube". YouTube. Michael Rosen. ארכיון מ-9 במרץ 2016. נבדק ב-29 באוגוסט 2022. {{cite web}}:  (עזרה)
אנדרואיד האניקומב

| --- | --- |


אנדרואיד 3.2.6 רץ על מוטורולה זום
 מפתח:  חברת גוגל 
 מחזור חיים:  22 בפברואר 2011 – הווה (14 שנים) 
 מנהל חבילות:  APK 
 אתר אינטרנט:  https://developer.android.com/about/versions/android-3.0-highlights.html 
 → אנדרואיד ג'ינג'רברדאנדרואיד אייס קרים סנדביץ' ←
 
אנדרואיד "האניקומב" (Honeycomb; "חלת דבש") הוא שם קוד לפלטפורמת אנדרואיד שתוכננה עבור מכשירים עם מסכים גדולים יותר, ובייחוד למחשבי לוח. היא אינה נתמכת עוד. האניקומב הושק לראשונה למוטורולה זום בפברואר 2011. מלבד תוספת של תכונות חדשות, האניקומב הציג ערכת נושא חדשה בממשק משתמש שכונתה "הולוגרפית" ומודל אינטראקציה שנבנה על התכונות העיקריות של מכשירי אנדרואיד, כמו ריבוי משימות, התראות ווידג'טים.
תכונות

תכונות חדשות שהוצגו עם הגרסה כוללות את הפעולות הבאות:
שימוש בממשק משתמש דו-חלוני באפליקציות הדוא"ל ואנשי הקשר.
יישום הגלריה מאפשר למשתמשים להציג אלבומים, ואוספים אחרים במצב מסך מלא, ותמונות ממוזערות של התמונות האחרות באוסף.
ביישום הדפדפן, החלפת חלונות הדפדפן בלשוניות, הוספת מצב גלישה בסתר לצורך גלישה אנונימית, והצגת סימניות והיסטוריה בתצוגה אחת, בין תכונות נוספות.
עיצוב מחדש של המקלדת, כדי להקל על ההקלדה במכשירים בעלי מסך גדול כמו מחשבי לוח.
תצוגה של האפליקציות האחרונות לצורך ריבוי משימות.
מסכי בית ניתנים להתאמה (עד חמש).
הערות שוליים

↑  "What is Android 3.0 Honeycomb? - Definition from WhatIs.com". נבדק ב-29 ביולי 2016. {{cite web}}:  (עזרה)
↑  "Google announces Android 3.1, available on Verizon Xoom today". Engadget. Engadget. נבדק ב-29 ביולי 2016. {{cite web}}:  (עזרה)
↑  John Brandon. "Android 3.0 (Honeycomb) review". TechRadar. נבדק ב-13 בספטמבר 2015. {{cite web}}:  (עזרה)
| אנדרואידהלוגו של אנדרואיד |
| --- | --- | --- |
| גרסאות | פטיפור (1.1) • קאפקייק (1.5) • דונאט (1.6) • אקלר (2.0-2.1) • פרויו (2.2) • ג'ינג'רברד (2.3)  • האניקומב (3.x) • אייס קרים סנדוויץ' (4.0) • ג'לי בין (4.1-4.3) • קיטקט (4.4) • לוליפופ (5.x) • מרשמלו (6.0) • נוגט (7.x) • אוראו (8.x) • פאי (9.0) • 10 • 11 • 12 • 13 • 14 • 15 |  |
| 0 | 1 | 2 |
| --- | --- | --- |
| גרסה קודמת: אנדרואיד 2.3.7 | אנדרואיד 3.0  2011 | גרסה עוקבת: אנדרואיד 4.0 |
| --- | --- |
בקרת זהויות :  GND: 7751204-2
אנדרס הלסברג

| --- | --- |

 לידה:  2 בדצמבר 1960 (בן 64) קופנהגן, דנמרק 
 מדינה:  ממלכת דנמרק 
 השכלה:  האוניברסיטה הטכנית של דנמרק 
 מעסיק:  מיקרוסופט 
 פרסים והוקרה:  IT Award (2014) 
 
אנדרס הלסברג (בדנית: Anders Hejlsberg, נולד ב-2 בדצמבר 1960) הוא מהנדס תוכנה דני בולט אשר תכנן מספר שפות תוכנה וכלי פיתוח מצליחים. הוא המחבר המקורי של טורבו פסקל והארכיטקט הראשי של דלפי. עובד בחברת מיקרוסופט כארכיטקט מוביל של שפת #C והמפתח המרכזי של TypeScript.
פרסים

הוא קיבל את פרס "Dr. Dobb's Excellence in Programming Award" לשנת 2001, על עבודתו על טורבו פסקל, דלפי, #C ו-.NET Framework.
ספרים

The C# Programming Language, 2nd Edition, Addison-Wesley Professional, ISBN 0-321-33443-4, June 9, 2006
The C# Programming Language, 3rd Edition, Addison-Wesley Professional, ISBN 0-321-56299-2, October 18, 2008
The C# Programming Language, 4th Edition, Addison-Wesley Professional, ISBN 0-321-74176-5, ISBN 978-0-321-74176-9, October 2010
כינים

ערך זה עוסק בחרקים טפילים. אם התכוונתם למכה השלישית מבין עשר מכות מצרים, ראו .
| כינים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: כינאים
תת־סדרה:: טרוקטומורפה Troctomorpha
אינפרא־סדרה:: ננופסוצטה Nanopsocetae
שבט:: כינים Phthiraptera (פארבו-סדרה)
שם מדעי
 Phthiraptera ‏הקל, 1896
כינים (שם מדעי: Phthiraptera) הם סדרה של חרקים בעלי גלגול חסר המונה כ-5,000 מינים. הכינים הן טפילים חיצוניים של בעלי דם חם. רוב מיני הכינים הם טפילי עופות ומיעוטם טפילי יונקים.
סדרת הכינים מתחלקת לשתי תת-סדרות: כינים כוססות וכינים מוצצות. הכינים הכוססות ניזונות מפיסות עור, ופסולת אורגנית, ואילו הכינים המוצצות ניזונות מדם הפונדקאי.
עם הכינים המוצצות נמנים שני מינים טפילי אדם: Pediculus humanus (הכולל 2 תת-מינים: כינת הראש, כינת הגוף) וכינת הערווה.
מבנה גוף

הכינים הן חרקים חסרי כנפיים, בעלי גוף שטוח. אורך הכינה הבוגרת 0.4 מ"מ – 10 מ"מ. למינים רבים יש לוחות קשיחים בגב, בבטן או בצדדים, התומכים בבטן כשהיא מתמלאת במזון. בבטן הכינה 11 פרקים.
לחלק מהמינים אין עיניים או שהן מנוונות. גפי הפה מורכבות משלושה דוקרנים: העליון משמש למציצה והתיכון להפרשת רוק. החדק נוצר מהשפה העליונה שעליה שיניים קטנות האוחזות בפונדקאי בעת המציצה. הכינה מותאמת לסוג פונדקאי מסוים, ונדיר למדי שזן אחד של כינה יהיה טפיל לכמה מיני יונקים בהם האדם. לעיתים מותאמות הכינים גם לאזור מסוים בגופו של הפונדקאי, כגון: ראש (הנקראת גם כינת הראש) או ערווה. ביצי הכינים מודבקות לשיער הפונדקאים. השלב הצעיר של הכינה, זה הבוקע מהביצה, נקרא נימפה, הוא דומה לבוגרים, מלבד שינויים גופניים קטנים כמו אברי מין לא מפותחים.
ישנם סוגים רבים של כינים. בין הסוגים הידועים ניתן למנות את כינת הראש (Pediculus humanus capitis) הנטפלת לקרקפת של בני אדם, כינת הגוף וכינת הערווה, הנטפלת לאיברי המין, ולעיתים אף לגבות, לריסים, לשפם או זקן, ולבית השחי.
גלריה

כינת הראש על מקל ניקוי אוזניים
תקריב של כינת הראש
בדיקת כינים במשפחה נפוליטנית. תצלום של ג'ורג'ו סומר
ביאורים

↑  בספרות המדעית יש המתייחסים לכינים (Phthiraptera) כאל סדרה, אך יש המגדירים את הכינאים (Psocodea) כסדרה ואת הכינים כפארבו-סדרה ואף כתת-פארבו-סדרה
ראו גם

הספר הפופולרי לילדים "הכינה נחמה" של מאיר שלו, מתאר את הרפתקאותיה של כינה.
כינת הראש
אנדרואיד פרויו

| --- | --- |


 מפתח:  חברת גוגל 
 מחזור חיים:  20 במאי 2010 – הווה (14 שנים) 
 מנהל חבילות:  APK 
 אתר אינטרנט:  http://developer.android.com/about/versions/android-2.2-highlights.html 
 → אנדרואיד אקלייראנדרואיד ג'ינג'רברד ←
 
אנדרואיד "פרויו" הוא שם קוד של מערכת ההפעלה לניידים, אנדרואיד שפותחה על ידי גוגל, הכולל את הגרסאות בין 2.2 ל-2.2.3. גרסאות אלו אינן נתמכות עוד. הוא נחשף ב-20 במאי 2010, במהלך כנס Google I/O בשנת 2010.
אחד השינויים הבולטים בהשקת "פרויו" היה פונקציונליות נקודה חמה על ידי כבל USB או באופן אלחוטי. שינויים אחרים כוללים תמיכה לשירות ההודעות אנדרואיד ענן למכשיר (C2DM), המאפשר דחיפת הודעות, שיפור נוסף במהירות האפליקציות, שיושם באמצעות קומפילציית JIT ויישומים המוצגים בתוך אפליקציות, כגון באנרים בראש המסך.
בשנת 2015 התברר שמערכת חשופה לבאג מסוג "Stagefright" ובהמשך פותח טלאי תוכנה מתאים.
על פי הסטטיסטיקה שהוציאה גוגל ב-9 בינואר 2016, עולה כי פחות מ-0.1% מכלל מכשירי האנדרואיד הניגשים ל-Google Play מריצים פרויו, מה שאומר למעשה, כי גרסה זו אינה בשימוש.
תכונות

תכונות חדשות שהוצגו על ידי "פרויו" כוללות:
אופטימיזציות של מהירות, זיכרון וביצועים.
שיפור נוסף במהירות האפליקציות, שיושם באמצעות קומפילציית JIT
שילוב של מנוע ה-V8 JavaScript של כרום לתוך אפליקציית הדפדפן.
תמיכה לשירות ההודעות אנדרואיד ענן למכשיר (C2DM), המאפשר דחיפת הודעות.
שיפור התמיכה ב-Microsoft Exchange, כולל מדיניות אבטחה, גילוי אוטומטי, חיפוש ברשימת כתובות גלובלית (GAL), סינכרון לוח שנה ומחיקה מרחוק.
שיפור מאתחל האפליקציות עם קיצורי דרך ליישומים בטלפון ובדפדפן.
פונקציונליות נקודה חמה באמצעות כבל USB או באלחוט.
אפשרות לבטל גישה לנתונים ברשת ניידת.
אפליקציית חנות מעודכנת עם תכונת עדכון אוטומטי.
החלפה מהירה בין מספר מקלדות בשפות שונות ובין המילונים שלהם.
תמיכת בלוטות' לרכב ולתחנת עגינה שולחנית.
תמיכה בסיסמאות מספריות ואלפאנומריות.
תמיכה בשדה העלאת קובץ בתוך יישום הדפדפן.
הצגת כל המסגרות של GIF מונפש בדפדפן במקום רק את המסגרת הראשונה בלבד.
תמיכה בהתקנת יישומים לזיכרון להרחבה.
תמיכה באדובי פלאש, שהוסרה מאוחר יותר ב-2.2.3
תמיכה בתצוגת PPI גבוה (עד 320 ppi), כגון מסכי ארבעה אינץ' 720p.
הציג סיומת הקבצים .asec.
הגלריה מאפשרת למשתמשים להציג תמונות מרובות באמצעות מחוות זום.
הוספת מפרש JavaScript בצורה של VB 4, שהוסרה מאוחר יותר ב-2.2.3
הערות שוליים

↑  Lead, Xavier Ducrohet, Android Sdk Tech (2010-05-20). "Android 2.2 and developers goodies. | Android Developers Blog". Android 2.2 and developers goodies. | Android Developers Blog. נבדק ב-2015-12-04.
↑  "Android 2.2 'Froyo' Features USB, Wi-Fi Tethering". WIRED (באנגלית אמריקאית). WIRED. נבדק ב-2015-12-04.
↑  "EXCLUSIVE: AndroidPolice.com's Nexus One Is Running Android 2.2 Froyo. How Fast Is It Compared To 2.1? Oh, Only About 450% Faster". Android Police. נבדק ב-2015-12-04.
↑  "Dashboards | Android Developers". developer.android.com. נבדק ב-2017-01-10.
↑  "EXCLUSIVE: Unofficially Confirmed Froyo Features, Post-Day-1 Of Google I/O [Google I/O Blitz Coverage, Day 1]". Android Police. נבדק ב-2015-12-04.
↑  "Issue 2519 - android - Browser should support file uploads - Android Open Source Project - Issue Tracker - Google Project Hosting". code.google.com. נבדק ב-2015-12-04.
↑  "Google's Andy Rubin on Everything Android". Bits Blog. נבדק ב-2015-12-04.
↑  "Supporting Multiple Screens | Android Developers". developer.android.com. נבדק ב-2015-12-04.
| אנדרואידהלוגו של אנדרואיד |
| --- | --- | --- |
| גרסאות | פטיפור (1.1) • קאפקייק (1.5) • דונאט (1.6) • אקלר (2.0-2.1) • פרויו (2.2) • ג'ינג'רברד (2.3)  • האניקומב (3.x) • אייס קרים סנדוויץ' (4.0) • ג'לי בין (4.1-4.3) • קיטקט (4.4) • לוליפופ (5.x) • מרשמלו (6.0) • נוגט (7.x) • אוראו (8.x) • פאי (9.0) • 10 • 11 • 12 • 13 • 14 • 15 |  |
| 0 | 1 | 2 |
| --- | --- | --- |
| גרסה קודמת:  אנדרואיד 2.1 | אנדרואיד 2.2  2010 | גרסה עוקבת: אנדרואיד 2.3 |